b'\n_START_ARTICLE_\nKitajski re\xc4\x8dni delfin\n_START_SECTION_\nZgodnja zgodovina\n_START_PARAGRAPH_\nFosilni zapisi ka\xc5\xbeejo, da so se delfini v reko Jangce najbr\xc5\xbe priselili pred 20 milijoni let iz Tihega oceana. V \xc4\x8dasu prvega opisa v slovarju Erya v obdobju dinastije Han je po ocenah \xc5\xbeivelo kakih 5000 kitajskih re\xc4\x8dnih delfinov.\n_START_SECTION_\nVzroki za izumrtje\n_START_PARAGRAPH_\n\xc5\xa0tevil\xc4\x8dnost vrste je skozi desetletja upadala iz razli\xc4\x8dnih vzrokov, med drugim gradnje jezov, uni\xc4\x8devanja okolja, lova in tr\xc4\x8denj z ladjami. Zaradi onesna\xc5\xbeenja s hrupom so se skorajda slepe \xc5\xbeivali pogosto zaletavale v ladijske vijake, \xc5\xa1tevilni osebki pa so se zapletli v ribi\xc5\xa1ke mre\xc5\xbee. Habitat kitajskega re\xc4\x8dnega delfina je nepopravljivo spremenil Jez treh sotesk. V zadnjih desetletjih se je mo\xc4\x8dno zmanj\xc5\xa1ala obilnost vrst, s katerimi se je ta delfin prehranjeval, pri mnogih na tiso\xc4\x8dino predindustrijske ravni._NEWLINE_Znanstveniki so si vrsto prizadevali ohraniti s preselitvijo v bli\xc5\xbenje jezero. V reko naj bi jo znova naselili, ko bi se razmere v njej izbolj\xc5\xa1ale. Druge vrste, ki jih je jez tudi ogrozil, so sne\xc5\xbeni \xc5\xbeerjav (Grus leucogeranus) in kitajski veslokljun (Psephurus gladius). Skrajno ogro\xc5\xbeen je tudi jangce\xc5\xa1ki brezplavuti svinjek. Po raziskavah leta 2006 \xc5\xbeivi le \xc5\xa1e 400 osebkov.'